Binturonki

Binturonki eli karhukissa eli karhunäätä (Arctictis binturong) on Kaakkois-Aasiassa elävä palmunäätien alaheimoon kuuluva sivettieläin. Se on Arctictis-sukunsa ainoa laji, ja jaetaan kuuteen alalajiin. Binturonki on lähes musta, pitkäkarvainen ja tupsukorvainen kiipeilijä. Se on suurin sivettieläin, ja voi painaa jopa 7,6 kilogrammaa. Se on melko kömpelö ja ehkä siksi se joutuu tyytymään tavallisesti kasviravintoon. Toisinaan se kuitenkin voi pyydystää kaloja uimalla vedessä. Binturonki liikkuu enimmäkseen puissa. Se on ainoa sivettieläin, jolla on tarttumiskykyinen häntä. Lajia tavataan Kaakkois-Aasiassa laajahkolla alueella esimerkiksi Malakan ja Indokiinan niemimailla. Nisäkäsnimistötoimikunta on ehdottanut, että lajin suomenkielinen nimi muutettaisiin muotoon binturongi. Lähteet Aiheesta muualla Laji.fi: Binturongi (Arctictis binturong) ITIS: Arctictis binturong (englanniksi) University of Michigan, Animal Diversity Web (ADW): Arctictis binturong, binturong (englanniksi) Pherobase: Semiochemicals of Arctictis binturong, the Binturong (englanniksi)